stanford-oval/wikipedia huggingface dataset:
Jörn Gevert

| Mitalit | Mitalit | Mitalit |  |
| --- | --- | --- | --- |
|  Jörn Gevert |  Jörn Gevert |  Jörn Gevert |  |
Maa:   Chile
Miesten yleisurheilu
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Buenos Aires 1951 | 4 × 400 m |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Buenos Aires 1952 | 110 m aidat |  |
|  Hopeaa | Buenos Aires 1952 | 400 m aidat |  |
Jörn Gevert (16. maaliskuuta 1929 – syyskuu 2017) oli chileläinen yleisurheilija, joka kilpaili pikajuoksussa, pika-aitajuoksussa ja 400 metrin aitajuoksussa. Hän oli mukana maansa hopeaa voittaneessa 4 × 400 metrin joukkueessa Pan-Amerikan kisoissa 1951. Gevert voitti seuraavan vuoden Etelä-Amerikan-mestaruuskilpailuissa kultaa 110 ja hopeaa 400 metrin aitajuoksusta. Hän osallistui molemmille matkoille myös Helsingin olympialaisissa, mutta karsiutui molemmissa lajeissa jo alkuerissä.
Ennätykset

110 m aidat: 14,9 s (1952)
400 m aidat: 52,4 (1953)
Jacob Josefson

| Jacob Josefson |
| --- | --- |

Henkilötiedot
Syntynyt: 2. maaliskuuta 1991 (ikä 33) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  89 kg
Seura
Seura:  Djurgårdens IF
Sarja:  SHL
Pelinumero:  40
Pelaajaura
Pääsarjaura:  2008–
Aik. seurat:  Albany Devils (AHL) New Jersey Devils (NHL) Buffalo Sabres (NHL)
NHL-varaus:  20. varaus, 2009 New Jersey Devils
KHL-varaus:  61. varaus, 2009 SKA Pietari
Jacob Peter Josefson (s. 2. maaliskuuta 1991 Tukholma, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Hän toimii joukkueen kapteenina. Josefson on pelipaikaltaan keskushyökkääjä, mutta hän osaa pelata myös laidassa. Josefson on pelannut urallaan NHL:ssä yhteensä 315 runkosarjaottelua tehopistein 20+44=64 ja kuusi playoff-ottelua tehden yhden syöttöpisteen. New Jersey Devils varasi hänet ensimmäisellä kierroksella 20. pelaajana NHL:n varaustilaisuudessa 2009.
Ura > Seuraura > Uran alku Ruotsissa

Josefson aloitti jääkiekkoilun 5-vuotiaana IK Götassa. Hän pelasi juniorina sittemmin vuoden Hammarby IF:ssä, josta Josefson siirtyi 10-vuotiaana Djurgårdens IF:ään. Kauden 2016–2017 päätteeksi hän voitti U16 SM:n mestaruuden. Kauden 2007–2008 päätteeksi Josefson voitti J18 Allsvenskanin mestaruuden. Hän debytoi samalla kaudella myös Elitserienissä, jossa Josefson pelasi ensimmäisen ja kauden ainoaksi jääneen ottelunsa vain 17-vuotiaana 28. helmikuuta 2008 vieraissa Timrå IK:ta vastaan. Hän sai ottelussa jääaikaa 2.14 minuuttia.
Toukokuussa 2008 Josefson teki Djurgårdenin kanssa kaksivuotisen Elitserien-sopimuksen. Varsinaisella tulokaskaudellaan 2008–2009 hän teki 50 runkosarjaottelussa tehot 5+11=16. Josefson teki Elitserien-uransa avausmaalin kauden toisessa ja uransa kolmannessa ottelussaan 23. syyskuuta 2018 Brynäs IF:ää vastaan.
Ura > Seuraura > NHL-varaus ja tulokassopimus New Jersey Devilsiin

New Jersey Devils varasi Josefsonin ensimmäisellä kierroksella 20. pelaajana NHL:n varaustilaisuudessa 2009. Samana kesänä hänet varasi myös SKA Pietari 61. pelaajana KHL:n varaustilaisuudessa. Kaudella 2009–2010 Josefson teki Elitserienin runkosarjassa 20 tehopistettä. Hän voitti kauden päätteeksi Elitserien-hopeaa.
Toukokuussa 2010 Josefson teki kolmivuotisen tulokassopimuksen New Jersey Devilsin kanssa. Hän aloitti kauden 2010–2011 seuran farmijoukkue Albany Devilsissa, AHL:ssä. Josefson teki NHL-debyyttinsä New Jerseyssa 15. lokakuuta 2010 Colorado Avalanchea vastaan. Hän sai ottelussa jääaikaa 15.13 minuuttia ja Josefson keräsi teholukeman –1. NHL-uransa avausmaalin hän teki 12. maaliskuuta 2011 New York Islandersia vastaan. Josefson keräsi ottelussa myös yhden syöttöpisteen oltuaan kakkossyöttäjänä David Clarksonin tekemään maaliin. Hän pelasi lopulta suurimman osan kaudestaan Devilsin NHL-joukkueessa tehden 28 runkosarjaottelussa tehot 3+7=10. AHL:ssä Josefson pelasi 18 runkosarjaottelua tehopistein 3+9=12. Hänen kautensa jäi rikkonaiseksi lokakuussa 2010 tulleen, leikkaushoitoa vaatinen käsivamman vuoksi, mikä piti Josefsonin sivussa tammikuuhun 2011 saakka.
Josefson mursi solisluunsa kauden 2011–2012 viidennessä ottelussa, mikä piti hänet sivussa aina tammikuuhun 2012 saakka, jonka jälkeen Josefson lähetettiin Albany Devilsin AHL-joukkueeseen. Hän pelasi siellä neljä ottelua. Huhtikuussa Josefson mursi ranteensa ja hän palasi kaukaloihin NHL:n konferenssifinaalisarjassa. Josefson eteni Devilsin kanssa aina Stanley Cup -finaaleihin saakka, mutta mestaruuden vei kuitenkin Los Angeles Kings otteluvoitoin 4–2. Hän pelasi kauden aikana NHL:ssä 41 runkosarjaottelua tehopistein 2+7=9 ja kuusi playoff-ottelua tehden yhden syöttöpisteen. Alkukauden 2012–2013 Josefson pelasi tammikuuhun 2013 asti kestäneen NHL:n työsulun vuoksi farmissa. NHL-kauden käynnistyttyä hän pelasi Devilsissa 22 runkosarjaottelua tehopistein 1+2=3, mutta Josefson pelasi osan loppukaudestaan myös farmissa. Heinäkuussa 2013 hän teki Devilsin kanssa vuoden mittaisen, yksisuuntaisen ja 725 000 dollarin arvoisen jatkosopimuksen.
Ura > Seuraura > NHL-jatkosopimus ja NHL-uran jatkuminen

Kaudella 2013–2014 Josefsonin rooli Devilsin NHL-joukkueessa jäi hyvin pieneksi ja hän pelasi vain 27 runkosarjaottelua tehopistein 1+2=3. Josefson teki kuitenkin heinäkuussa 2014 seuran kanssa kaksivuotisen, yksisuuntaisen ja 1,6 miljoonan dollarin arvoisen jatkosopimuksen. Hän teki kaudella 2014–2015 NHL:ssä 62 runkosarjaottelussa tehot 6+5=11. Kaudella 2015–2016 Josefson teki liigan yhden kauden piste-ennätyksensä tehoilla 4+10=14. Heinäkuussa 2016 hän teki Devilsin kanssa vuoden mittaisen ja 1,1 miljoonan dollarin arvoisen jatkosopimuksen. Josefson pelasi kaudella 2016–2017 loukkaantumisten vuoksi kuitenkin vain 38 ottelua.
Heinäkuussa 2017 Josefson teki vapaana agenttina vuoden mittaisen ja 700 000 dollarin arvoisen sopimuksen Buffalo Sabresin kanssa. Hän kärsi myös kaudella 2017–2018 useista loukkaantumisista ja pelasi vain 39 ottelua.
Ura > Seuraura > Paluu Ruotsiin

Kaudeksi 2018–2019 kotimaahansa ja Djurgårdens IF:n SHL-joukkueeseen nelivuotisella sopimuksella. Hänet nimettiin joukkueen varakapteeniksi, mutta Andreas Engqvistin loukkaannuttua Josefson jo kauden alussa Djurgårdenin kapteeniksi. Josefson jakoi tehoilla 12+23=35 joukkueen sisäisen pistepörssin toisen sijan Emil Bemströmin ja Daniel Brodinin kanssa edellään vain Jakob Lilja. Mestarien liigassa hän oli tehoilla 4+5=9 Djurgårdenin paras pistemies ja Josefson jakoi joukkueen sisäisen maalipörssin voiton Daniel Brodinin kanssa. Hän johdatti Djurgårdenin kauden päätteeksi SHL-hopeaan. Kaudeksi 2019–2020 Josefson nimettiin joukkueen ensisijaiseksi kapteeniksi.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Jacob Josefson alle 20-vuotiaiden MM-kilpailuissa 2010. |  Jacob Josefson alle 20-vuotiaiden MM-kilpailuissa 2010. |  Jacob Josefson alle 20-vuotiaiden MM-kilpailuissa 2010. |  |
Maa:   Ruotsi
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Kanada 2009 | jääkiekko |  |
|  Pronssia | Kanada 2010 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2008 | jääkiekko |  |
Josefson edusti Ruotsia MM-kilpailuissa vuonna 2015. Yhteensä hän on pelannut 12 A-maaottelua tehopistein 2+2=4. Josefson teki A-maajoukkuedebyyttinsä MM-kilpailuja edeltäneessä ensimmäisessä Euro Hockey Tourin kaksoismaaottelussa 24. huhtikuuta 2015 Mytištšissä Venäjää vastaan. Hänet merkittiin Ruotsin nelosketjun vasempaan laitaan Joel Lundqvistin ja Andreas Thuressonin viereen. Ensimmäisen A-maajoukkuemaalinsa Josefson teki MM-kilpailuissa 4. toukokuuta 2015 Prahan O2 Arenalla Latviaa vastaan. Hän keräsi ottelusta teholukeman +2.
Josefson pelasi myös alle 20-vuotiaiden MM-kilpailuissa vuosina 2009 ja 2010, joista ensimmäinen turnaus päättyi hopeaan ja jälkimmäinen pronssiin. Hän pelasi myös alle 18-vuotiaiden MM-kilpailuissa vuosina 2008 ja 2009. Ensimmäisessä turnauksessa Josefson onnistui tekemään Valko-Venäjää vastaan pelatussa avausottelussa kypärätempun Ruotsin voitettua ottelua lukemin 6–2. Hänen kolmas osumansa syntyi ylivoimalla. Josefson valittiin joukkueensa ottelun parhaaksi pelaajaksi. Hän kuitenkin jätti Ruotsin joukkueen ennen turnauksen neljättä ottelua, sillä Josefsonin isä ja setä olivat joutuneet Ruotsissa onnettomuutteen ja saaneet häkämyrkytyksen. Vuoden 2009 turnauksessa hän toimi Ruotsin varakapteenina.
Josefson pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti pronssia. Yhteensä Josefson on pelannut 28 nuorten ja 38 poikien maaottelua.
Muuta

Josefson harrasti 13-vuotiaaksi asti myös jalkapalloa. Hän kävi lukion Vittra Gymnasiumissa.
Tilastot

Jacobsen NHL-joukkue New Jersey Devilsin paidassa kaudella 2014–2015.
Josef Hrabal

| Josef Hrabal |
| --- | --- |

Henkilötiedot
Syntynyt: 17. elokuuta 1985 (ikä 39) Přerov, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  86 kg
Seura
Seura:  HC Prerov
Sarja:  1. Národní Hokejová Liga
Pelaajaura
Pääsarjaura:  2002–
Aik. seurat:  HC Vsetín (ČEL) Severstal Tšerepovets (RSL) Stockton Thunder (ECHL) Springfield Falcons (AHL) Dallas Stars (NHL) MODO Hockey (SEL) Sibir Novosibirsk (KHL) Pelicans (SML) HC Třinec (ČEL) HC Pardubice (ČEL) HC Vítkovice (ČEL) Sheffield Steelers (EIHL)
NHL-varaus:  248. varaus, 2003 Edmonton Oilers
Josef Hrabal (s. 17. elokuuta 1985 Přerov, Tšekkoslovakia) on tšekkiläinen jääkiekkopuolustaja, joka pelaa Tšekin toiseksi korkeimmalla sarjatasolla 1. Národní Hokejová Liga-joukkue HC Prerovissa. Eliteprospects.com -sivuston Ulf Anderssonin mukaan hänen vahvuuksiinsa kuuluu kiekonhallinta, syöttäminen ja luistelu. Hrabalin tulisi kuitenkin parantaa fyysistä peliään.
Ura > Seuraura

Hrabal on HC Vsetínin kasvatti. Hän pelasi kausina 1999–2002 kasvattajaseuransa lisäksi myös HC Přerovin U18-junioreissa. Kaudella 2002–2003 Hrabal debytoi 17-vuotiaana Vsetínin Extraliga-joukkueessa, jossa hän pelasi kuusi runkosarjaottelua ilman tehopisteitä. Edmonton Oilers varasi Hrabalin kahdeksannella kierroksella 248. pelaajana NHL:n varaustilaisuudessa 2003. Kaudella 2003–2004 hän pelasi Extraligassa 13 runkosarjaottelua ilman tehopisteitä ja kaudella 2004–2005 23 runkosarjaottelua tehden kaksi syöttöpistettä. Jälkimmäisellä kaudella Hrabal pelasi miesten pelejä myös yhteensä kahdeksan ottelun verran sarjatasoa alempana 1. česká hokejová ligassa HC Olomoucin ja HC Kometa Brnon paidoissa. Hän voitti Vsetínin U20-junioreissa kauden päätteeksi Extraliga juniorůn mestaruuden.
Kaudella 2005–2006 Hrabal pelasi yhtä A-junioriottelua lukuun ottamatta koko kautensa Vsetínin Extraliga-joukkueessa tehden 34 runkosarjaottelussa tehot 3+9=12 sekä kuudessa karsintasarjan ottelussa kaksi syöttöpistettä. Kesken kauden 2006–2007 hän siirtyi Venäjän superliigajoukkue Severstal Tšerepovetsiin. Noin puolentoista siellä vietetyn kauden jälkeen Hrabal teki kaksivuotisen tulokassopimuksen Edmonton Oilersin kanssa toukokuussa 2008. Hän pelasi kaudella 2008–2009 17 ottelua AHL-joukkue Springfield Falconsissa ja kahdeksan ottelua ECHL-joukkue Stockton Thunderissa, mutta Hrabal palasi kuitenkin kesken kauden Eurooppaan ja siirtyi loppukaudeksi Ruotsin Elitserienin MODO Hockeyyn.
Hrabal palasi kaudeksi 2009–2010 kotimaahansa ja siirtyi HC Třinecin paitaan. Kaudella 2010–2011, Hrabal oli kevään 2011 pudotuspelien tehokkain puolustaja joukkuetoverinsa Lukáš Zíbin kanssa tehoilla 3+9=12. Hän voitti myös koko pudotuspelien tehotilaston lukemalla +13 ja kauden päätteeksi Tšekin-mestaruuden. Kaudella 2011–2012 Hrabal jakoi Třinecin sisäisen tehotilaston voiton kesken kauden HC Liberecista siirtyneen Tomáš Klimentan kanssa lukemalla +8. Hän sijoittui myös Extraligan puolustajien pistepörssissä kuudenneksi. Kaudella 2012–2013 Hrabal teki liigan yhden kauden piste-ennätyksensä tehoilla 9+27=36, joilla hän voitti koko Extraligan puolustajien piste- ja syöttöpörssin. Kesken viidennen Třinec-kautensa 2013–2014, tammikuussa 2014 Hrabal siirtyi loppukaudeksi KHL-joukkue Sibir Novosibirskin paitaan.
Lokakuussa 2014 Hrabal siirtyi loppukauden 2014–2015 kattavalla sopimuksella SM-liigajoukkue Pelicansiin oltuaan alkukauden vapaana agenttina. Hän ei kuitenkaan missään vaiheessa vastannut Hrabaliin kohdistuneisiin odotuksiin ja Hrabalin sopimus joukkueen kanssa purettiin hänen omasta aloitteestaan joulukuussa. Hrabal palasi pian tämän jälkeen kotimaahansa HC Třinecin riveihin. Hän voitti kauden päätteeksi Extraligan hopeaa.
Ura > Maajoukkueura

Hrabal on pelannut Tšekin A-maajoukkueessa yhteensä 17 ottelua tehopistein 2+1=3.
Jeff Tambellini

| Jeff Tambellini |
| --- | --- |

Henkilötiedot
Syntynyt: 13. huhtikuuta 1984 (ikä 40) Calgary, AB, Kanada
Kansalaisuus:   Kanada
Jääkiekkoilija
Lempinimi:  Tamby
Pelipaikka:  oikea laitahyökkääjä
Maila:  vasen
Pituus:  180 cm
Paino:  84 kg
Seura
Seura:  Växjö Lakers
Sarja:  SHL
Pelinumero:  7
Pelaajaura
Pääsarjaura:  2005–
Aik. seurat:  Manchester Monarchs (AHL) Los Angeles Kings (NHL) Bridgeport Sound Tigers (AHL) New York Islanders (NHL) Manitoba Moose (AHL) Vancouver Canucks (NHL) ZSC Lions (NLA) MODO Hockey (SHL) Fribourg-Gottéron (NLA) Syracuse Crunch (AHL) Djurgårdens IF (SHL)
NHL-varaus:  27. varaus, 2003 Los Angeles Kings
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Suomi 2004 | jääkiekko |  |
Jeff Tambellini (s. 13. huhtikuuta 1984 Calgary, Alberta, Kanada) on kanadalainen jääkiekkoilija, joka pelaa Ruotsin SHL-liigan Växjö Lakersissa. Hän on pelipaikaltaan oikea laitahyökkääjä. Tambellini on pelannut urallaan aiemmin NHL:ssä yhteensä 242 runkosarja- ja kuusi playoff-ottelua tehopistein 27+36=63 ja keräten 90 jäähyminuuttia. Tambellini on pelannut myös Sveitsissä. Elite Prospects -sivuston Matias Strozykin mukaan hän on nopeasti luisteleva laitahyökkääjä, jolla on hyvät kiekolliset taidot ja laukaus. Tambellini ei ole kuitenkaan kovin isokokoinen, mikä rajoittaa hänen pelaamistaan laidoissa.
Ura > Seuraura > Junioriura ja yliopistovuodet

WHL-joukkue Regina Pats varasi Tambellinin 76. pelaajana vuonna 1999. Hän ei kuitenkaan koskaan siirtynyt CHL:ään. Kauden 1999–2000 Tambellini pelasi PIJHL-joukkue Port Coquitlam Buckaroosissa. Hänet valittiin kauden päätteeksi liigan vuoden tulokkaaksi ja ensimmäiseen tähdistökentälliseen. Kaksi seuraavaa kautta Tambellini pelasi BCHL-joukkue Chilliwack Chiefsissa. Jälkimmäisellä kaudellaan 2001–2002 hän jakoi tehoilla 46+71=117 koko liigan pistepörssin voiton Cowichan Valley Capitalsin Matt Ellisonin kanssa. Tambellini palkittiin suuremman maalimääränsä turvin Brett Hull Trophylla. Hän voitti kauden päätteeksi BCHL:n mestaruuden. Tambellini palkittiin myös liigan Coastal Conferencen arvokkaimpana pelaajana Verne Dye Memorial Trophylla ja urheiluhenkisimpänä pelaajana Bob Fenton Trophylla. Hänet valittiin kauden päätteeksi BCHL:n ensimmäiseen tähdistökentälliseen. Tambellini valittiin myös koko CJHL:n vuoden pelaajaksi.
Vuosina 2002–2005 Tambellini kävi Michiganin yliopistoa. Ensimmäisellä kaudellaan 2002–2003 hän oli joukkueensa paras pistemies ja maalintekijä tehoilla 26+19=45, joilla Tambellini jakoi koko CCHA:n maalipörssin kolmannen sijan Ohio Staten R. J. Umbergerin kanssa ja sijoittui pistepörssissä yhdeksänneksi. Hän voitti kauden päätteeksi sarjan mestaruuden. Tambellini valittiin CCHA:n vuoden tulokkaaksi, toiseen tähdistökentälliseen ja tulokkaiden tähdistökentälliseen. Los Angeles Kings varasi hänet ensimmäisellä kierroksella 27. pelaajana NHL:n varaustilaisuudessa 2003.
Kaudella 2003–2004 Tambellini nousi Michiganin yliopiston varakapteeniksi ja oli joukkueen kolmanneksi paras maalintekijä 15 osumallaan. Kaudella 2004–2005 hän voitti joukkueensa sisäisen piste-, maali- ja syöttöpörssin tehoilla 24+33=57. Tambellini voitti koko CCHA:n pistepörssin ja jakoi maalipörssin voiton Ferris State Universityn Jeff Leguen kanssa. Hän voitti kauden päätteeksi liigan mestaruuden, valittiin ensimmäiseen tähdistökentälliseen ja lopputurnauksen arvokkaimmaksi pelaajaksi.
Ura > Seuraura > Ammattilaisura Pohjois-Amerikassa

Elokuussa 2005 Tambellini teki kolmivuotisen tulokassopimuksen Los Angeles Kingsin kanssa. Hän aloitti kautensa AHL-joukkue Manchester Monarchsissa, jossa Tambellini pelasi 56 runkosarjaottelua piste per peli -tahdilla tehopistein 25+31=56, joilla hän oli kauden päätyttyäkin joukkueen toiseksi paras pistemies Brad Smythin jälkeen. Tambellini voitti myös Monarchsin sisäisen tehotilaston lukemalla +17. Hän debytoi Kingsin NHL-joukkueessa 30. marraskuuta 2005 vieraissa Chicago Blackhawksia vastaan. Tambellini sai ottelussa jääaikaa 9.23 minuuttia ja lähetettiin neljän ottelun jälkeen takaisin Monarchsiin. Siirtotakarajalla, maaliskuussa 2006 Kings kauppasi Tambellinin ja Denis Grebeškovin New York Islandersiin vaihdossa Mark Parrishiin ja Brent Sopeliin. Tambellini otti heti paikkansa Islandersin NHL-kokoonpanosta ja teki 21 runkosarjaottelussa tehot 1+3=4. Hänen NHL-uransa avausmaali syntyi 14. maaliskuuta 2006 New Jersey Devilsin Martin Brodeurin taakse. Runkosarjan jälkeen Tambellini pelasi seitsemän AHL:n playoff-ottelua Islandersin farmijoukkue Bridgeport Sound Tigersissa.
Kauden 2006–2007 Tambellini pelasi suurimmaksi osaksi Sound Tigersissa, jonka sisäisen piste- ja maalipörssin hän voitti tehtyään 50 runkosarjaottelussa tehot 30+29=59. Tambellini voitti myös joukkueen sisäisen tehotilaston lukemalla +10. Islandersin NHL-joukkueessa hän pelasi 23 runkosarjaottelua tehopistein 2+7=9. Kaudella 2007–2008 Tambellini oli taas Sound Tigersin paras pistemies ja maalintekijä tehtyään 57 runkosarjaottelussa tehot 38+38=76. Hän jakoi koko AHL:n maalipörssin toisen sijan Chicago Wolvesin Brett Sterlingin kanssa edellään vain Wolvesin Jason Krog. Tambellini pelasi kauden aikana myös AHL:n tähdistöottelussa ja hänet valittiin liigan viikon pelaajaksi 30. joulukuuta 2007 sekä 6. huhtikuuta 2008. Tambellini pelasi kauden aikana 31 NHL-ottelua tehopistein 1+3=4. Heinäkuussa 2008 hän teki kaksivuotisen ja 1,175 miljoonan dollarin arvoisen jatkosopimuksen Islandersin kanssa.
Tambellini vietti lähes koko kauden 2008–2009 Islandersin NHL-joukkueessa tehden 65 runkosarjaottelussa tehot 7+8=15. Pelejä farmijoukkue Sound Tigersissa kertyi kuusi. Kauden 2009–2010 hän pelasi kokonaan NHL:ssä, tosin loukkaantumisten takia pelejä kertyi vain 36 runkosarjaottelun verran Tambellinin tehtyä niissä tehot 7+7=14. Tambellini teki NHL-uransa ensimmäisen kypärätempun 31. lokakuuta 2009 Buffalo Sabresia vastaan. Hänen isänsä Steve (Edmonton Oilersin toimitusjohtaja) oli katsomassa ottelua.
Heinäkuussa 2010 Tambellini teki vuoden mittaisen, kaksisuuntaisen ja 500 000 dollarin arvoisen sopimuksen Vancouver Canucksin kanssa. Hän pelasi lähes koko kautensa NHL:ssä, jossa Tambellini teki myös yhden kauden piste-ennätyksensä tehtyään 62 runkosarjaottelussa tehot 9+8=17. Kuudessa pudotuspeliottelussa hän jäi ilman tehopisteitä. Tambellini eteni Canucksin kanssa aina Stanley Cup -finaaleihin saakka, jotka vei kuitenkin Boston Bruins otteluvoitoin 4–3. Hän pelasi kauden aikana myös seitsemän ottelua farmijoukkue Manitoba Moosessa marraskuussa 2010.
Ura > Seuraura > Siirtyminen Eurooppaan

Kaudeksi 2011–2012 Tambellini siirtyi Sveitsin National League A:n ZSC Lionsiin, jossa uransa aikana pelasivat myös hänen isänsä Steve ja isoisänsä Addie. Tambellini nousi joukkueen varakapteeniksi ja voitti Zürichin sisäisen piste-, maali- ja syöttöpörssin tehoilla 23+22=45. Hän sijoittui koko NLA:n maalipörssissä neljänneksi ja jakoi pistepörssin viidennen sijan Fribourg-Gottéronin Simon Gamachen kanssa. Tambellini jakoi myös Zürichin sisäisen tehotilaston voiton Severin Blindenbacherin kanssa lukemalla +14. Hän voitti kauden päätteeksi Sveitsin-mestaruuden. Kesken kauden 2012–2013, joulukuussa Tambellini jätti joukkueen henkilökohtaisiin syihin vedoten. Hän kärsi loukkaantumisista, eikä pelannut enää loppukaudella. Kaudeksi 2013–2014 Tambellini siirtyi vuoden mittaisella sopimuksella Ruotsin SHL-liigaan MODO Hockeyn joukkueeseen. Hän oli 13 osumallaan joukkueen toiseksi paras maalintekijä Simon Önerudin jälkeen.
Tambellini palasi kaudeksi 2014–2015 Sveitsiin ja siirtyi kaksivuotisella sopimuksella Fribourg-Gottéroniin. Kuitenkin jo kesken ensimmäisen sopimuskautensa, tammikuussa 2015 hän siirtyi loppukaudeksi SHL-joukkue Växjö Lakersin riveihin. Tambellini jakoi kevään 2015 pudotuspeleissä joukkueen sisäisen pistepörssin voiton Tuomas Kiiskisen kanssa tehoilla 5+8=13. Hän voitti kauden päätteeksi Ruotsin-mestaruuden.
Heinäkuussa 2015 Tambellini teki vuoden mittaisen ja kaksisuuntaisen NHL-sopimuksen Tampa Bay Lightningin kanssa. Hän pelasi kauden 2015–2016 kuitenkin kokonaan farmijoukkue Syracuse Crunchissa. Tambellini oli joukkueen paras maalintekijä ja toiseksi paras pistemies Tanner Richardin jälkeen tehoilla 29+20=49. Kaudeksi 2016–2017 Tambellini palasi Ruotsiin ja siirtyi vuoden mittaisella sopimuksella Djurgårdens IF:ään. Hän oli Mestarien liigassa joukkueen paras pistemies ja maalintekijä tehoilla 5+1=6. SHL:n runkosarjassa Tambellini teki kuitenkin vain yhdeksän tehopistettä. Siirtorajan kynnyksellä, helmikuussa 2017 hän palasi Växjö Lakersiin.
Ura > Maajoukkueura

Tambellini pelasi alle 20-vuotiaiden MM-kilpailuissa vuonna 2004, jolloin hän voitti hopeaa. Tambellini pelasi edusti myös Canada Pacificin joukkuetta World U-17 Hockey Challengessa vuonna 2001 voittaen hopeaa. Hän edusti myös Kanadan A-maajoukkuetta Spengler Cupissa vuonna 2014.
Muuta

Tambellinin pikkuveli Adam pelaa NHL-joukkue New York Rangersin organisaatiossa. Veljesten isä Steve Tambellini pelasi omalla urallaan yli 500 NHL-ottelua ja kuului New York Islandersin vuoden 1980 Stanley Cup -voittajajoukkueeseen. Hän on myöhemmin toiminut myös seurajohtotehtävissä NHL:ssä ja Kanadan A-maajoukkueessa. Steven isä ja Jeffin isoisä Adolph "Addie" Tambellini kuului Kanadan vuoden 1961 maailmanmestarijoukkueeseen.
Tilastot

Tambellini Los Angeles Kingsin paidassa harjoitusottelussa syyskuussa 2005.
Juan Alberto Melgar

Juan Alberto Melgar Castro (1930−1987) oli hondurasilainen kenraali. Hän toimi maansa johdossa vuosina 1975−1978.
Kenraali Melgar Castro kaappasi vallan maata 12 vuotta hallineelta Arellanolta vuonna 1975.
Hänen valtakautensa päättyi skandaaliin, jossa useita korkeita sotilasjohtajia oli sekaantuneina murhiin ja huumekauppaan.
Aiheesta muualla

Biografia (espanjaksi)
| 0 | 1 | 2 |
| --- | --- | --- |
| Edeltäjä: Oswaldo López Arellano | Hondurasin valtionpäämies 1975−1978 | Seuraaja: Policarpo Paz García |
Sillanpääasema

Sillanpääasema (ransk. tête de pont) on sotilastermi, joka tarkoittaa vesistön ylityksen jälkeen saavutetun aseman vahvistamista lisäjoukoilla ja sen käyttämistä jalansijana jatkohyökkäyksille.
Tunnetuimmat sillanpääasemat ovat liittyneet Normandian maihinnousuun sekä Gallipolin taisteluun.
Jan Garbarek

Jan Garbarek esiintymässä Ateenassa vuonna 2007.
Jan Garbarek (s. 4. maaliskuuta 1947 Mysen, Norja) on norjalainen saksofonisti, joka soittaa jazzia, klassista ja maailmanmusiikkia.
Garbarek teki ensimmäiset levytyksensä 1960-luvun lopulla, jolloin hän oli mukana muun muassa yhdysvaltalaisen jazz-muusikon George Russellin levyillä. Muutamien avant garde -albumien jälkeen Garbarek nousi maailmanmaineeseen 1970-luvulla Keith Jarrettin menestyksekkäässä yhtyeessä. Garbarek saavutti taloudellisen menestyksen Euroopassa albumilla Dis, jolla hän teki yhteistyötä yhdysvaltalaiskitaristi Ralph Townerin kanssa. Maailmanmusiikkielementtejä Garbarek otti tuotantoonsa 1980-luvulla, ja vuoden 1993 albumi Offiicium, joka oli yhteislevytys brittiläisen lauluyhtye Hilliard Ensemblen kanssa, on yksi ECM:n parhaiten myyneistä albumeista. Jan Garbarekin tytär Anja Garbarek on myös muusikko.
Garbarekin on luonnehdittu kuuluvan vuonojazzin ensimmäisiin edustajiin 1970-luvulla.